**TUTKE2-ohjausryhmä 16.10.2013**

**Kuulemistilaisuudessa ja lausunnoissa esiin nousseet muutostarpeet**

**Voimaantulo yhdellä kertaa, 1.8.2014 liian pian**

* Voimaantulo yhdellä kertaa helpottaa huomattavasti koulutuksen järjestäjien toimintaa ja vähentää päällekkäistä työtä.
* Elokuu 2014 on liian pian yhteisiä tutkinnon osia koskevien perustemääräysten valmistelun, uudistusten toimeenpanon ja perusopetuksen opinto-ohjauksen näkökulmasta.
* TUTKE2-työryhmä esittää, että kaikki esitetyt säädösmuutokset tulevat voimaan yhdellä kertaa 1.8.2015.

|  |  |
| --- | --- |
|  | ———  Tämä laki tulee voimaan 1 päivänä elokuuta 2015.  *Opetushallituksen tulee määrätä tutkinnon osien laajuuksista osaamispisteinä sekä yhteisistä tutkinnon osista siten, että koulutuksen järjestäjät voivat ottaa osaamispisteet ja uudet opetussuunnitelmat käyttöön 1 päivänä elokuuta 2015.* |

**Voimaantulo kaikille opiskelijoille yhtä aikaa**

* Voimaantulo yhtä aikaa kaikille opiskelijoille (aiemmin aloittaneet + syksyllä 2015 aloittavat)helpottaa koulutuksen järjestäjien toimintaa ja vähentää kustannuksia. Koulutuksen järjestäjien ei tarvitse ylläpitää kahta rinnakkaista laajuusmittajärjestelmää.
* Voimaantulo yhtä aikaa kaikille opiskelijoille voi olla ongelmallinen ennen 1.8.2013 aloittaneille opiskelijoille.
* TUTKE2-työryhmä esittää, että siirtymäsäännöksiä muutetaan niin, että ennen 1.8.2015 aloittaneet opiskelijat voivat 31.7.2017 saakka suorittaa tutkinnon loppuun aiempien tutkinnon perusteiden mukaisesti siten, että myös laajuusmitta on aiempien perusteiden mukainen opintoviikko. Opiskelijalla on halutessaan oikeus siirtyä uuteen järjestelmään (= uudet tutkinnon perusteet + laajuusmittana osaamispisteet).

|  |  |
| --- | --- |
|  | ———  *Jos opiskelija on aloittanut tutkinnon suorittamisen ennen 1 päivää elokuuta 2015, hänellä on oikeus valintansa mukaan siirtyä opiskelemaan tämän lain ja sen nojalla annettavien säännösten ja määräysten mukaan tai jatkaa tutkinnon suorittamista ennen tämän lain voimaantuloa voimassa olleiden säännösten ja määräysten mukaan. Opiskelija siirtyy kuitenkin jatkamaan opintojaan tämän lain ja sen nojalla annettavien säännösten ja määräysten mukaan, jollei hän ole suorittanut tutkintoaan viimeistään 31 päivänä heinäkuuta 2017. Opetushallitus määrää siirtymiseen liittyvistä järjestelyistä.* |

**Yrittäjyyden edistäminen lisättävä koulutuksen tarkoitukseen (L 2 §)**

* TUTKE2-työryhmä esittää, että muutetaan ammatillisesta peruskoulutuksesta annetun lain 2 §:ää niin, että koulutuksen tarkoituksena on edistää työllisyyttä ja yrittäjyyttäsekä tukea elinikäistä oppimista.

|  |  |
| --- | --- |
| [2 §](http://www.finlex.fi/fi/laki/ajantasa/1998/19980630#a630-1998)  *Koulutuksen tarkoitus*  Ammatillisen koulutuksen tarkoituksena on kohottaa väestön ammatillista osaamista, kehittää työelämää ja vastata sen osaamistarpeita sekä edistää työllisyyttä. | [2 §](http://www.finlex.fi/fi/laki/ajantasa/1998/19980630#a630-1998)  *Koulutuksen tarkoitus*  *Tässä laissa tarkoitetun* koulutuksen tarkoituksena on kohottaa väestön ammatillista osaamista, kehittää työelämää ja vastata sen osaamistarpei*siin* sekä edistää työllisyyttä *ja yrittäjyyttä sekä tukea elinikäistä oppimista*. |

**Yhteisten tutkinnon osien kokoaminen laajemmiksi kokonaisuuksiksi hyvä asia. Esitetään kuitenkin muutoksia painotukseen (enemmän osaamispisteitä matemaattis-luonnontieteelliseen osaamiseen), pakollisuuteen (taide ja kulttuuri pakolliseksi), tutkinnon osien nimiin ja osa-alueiden sijoitteluun tutkinnon osien alle (kulttuurien tuntemus vieraiden kielten yhteyteen, tieto- ja viestintätekniikka viestintä- ja vuorovaikutusosaamiseen)  (L 12 a § ja uusi valtioneuvoston asetus ammatillisen perustutkinnon muodostumisesta)**

* Yhteisiä tutkinnon osia koskevat muutosesitykset ovat keskenään vastakkaisia, ja niissä tarkastellaan tutkinnon osaa tai sen osa-alueita varsin kapeasti oman alan tai oppiaineen näkökulmasta.
* TUTKE2-työryhmä esittää, että yhteiset tutkinnon osat pidetään ennallaan.

**Lähiopetus ja opintojen ohjaus turvattava (L 15 §, L 29 §), opinto-ohjaus-termi ei sovellu aikuiskoulutukseen (aikL 9 b §).**

* Lähiopetuksen ja ohjauksen määrän pelätään vähenevän, jos sitä ei säädellä millään tavoin. Lisäksi ammatillisen peruskoulutuksen opiskelijat ovat lähiopetuksen turvaamisen osalta eri asemassa kuin lukiolaiset.
* TUTKE2-työryhmä esittää, että muutetaan L 29 §:n 1 momentin muotoilua niin, että siinä todetaan, että opiskelijalla on oikeus saada opetusta, joka mahdollistaa tutkinnon perusteiden mukaisen ammattitaidon ja osaamistavoitteiden saavuttamisen.
* TUTKE2-työryhmä esittää, että käytetään aikL 9 b §:ssä käsitettä ’opintojen ohjaus’.

|  |  |
| --- | --- |
| [29 §](http://www.finlex.fi/fi/laki/ajantasa/1998/19980630#a630-1998)  *Oikeus saada opetusta*  Opiskelijalla on oikeus saada opetussuunnitelman mukaista opetusta ja opinto-ohjausta.  Opinto-ohjauksesta säädetään tarkemmin asetuksella. | [29 §](http://www.finlex.fi/fi/laki/ajantasa/1998/19980630#a630-1998)  *Oikeus saada opetusta* ***ja opinto-ohjausta***  Opiskelijalla on oikeus saada *opetusta, joka mahdollistaa tutkinnon perusteiden mukaisten ammattitaitovaatimusten ja osaamistavoitteiden saavuttamisen.*  *Opiskelijalla on oikeus saada opinto-ohjausta. Opinto-ohjauksena opiskelijalle annetaan henkilökohtaista ja muuta tarpeellista opintojen ohjausta. Opetushallitus voi antaa tarkempia määräyksiä opinto-ohjauksen tavoitteista ja järjestämisestä sekä henkilökohtaisesta opiskelusuunnitelmasta.* |
|  | ***9 b §***  ***Oikeus saada opetusta******ja opintojen ohjausta***  *Opiskelijalla on oikeus saada opetusta ja opintojen ohjausta.*  *Opintojen ohjauksena opiskelijalle annetaan henkilökohtaista ja muuta tarpeellista opintojen ohjausta.* |

**Osaamispisteet myös näyttötutkintoihin, osaamispiste vs. opintopiste.**

* TUTKE2-työryhmä esittää, että pitäydytään ’osaamispiste’-termissä. Korkeakoulutuksessa käytössä olevat opintopisteet ovat aikaperusteisia, eivät osaamisperusteisia, joten pisteet eivät tarkoita samaa.
* TUTKE2-työryhmä esittää, että näyttötutkintojärjestelmän kehittämistyön yhteydessä arvioidaan tarvetta ottaa laajuusmitta käyttöön näyttötutkinnoissa.

**Suorituksen uusimista täsmennettävä, termi osaamisperusteiseksi. (25 e §)**

* TUTKE2-työryhmä esittää, että suorituksen uusimisen asemesta puhutaan osaamisen osoittamisen uusimisesta.
* Tarvittaessa täsmennetään perusteluissa, mitä osaamisen osoittaminen voi olla.

|  |  |
| --- | --- |
|  | [25 e §](http://www.finlex.fi/fi/laki/ajantasa/1998/19980630#a630-1998)  ***Osaamisen osoittamisen uusiminen ja arvosanan korottaminen***  *Koulutuksen järjestäjän tulee järjestää mahdollisuus hylätyn osaamisen osoittamisen uusimiseen tai hyväksytyn arvosanan korottamiseen.*  *Jos opiskelijan osaamisen arviointi on hylätty, koulutuksen järjestäjän tulee tarvittaessa varata opiskelijalle mahdollisuus muutoin osoittaa sellainen osaaminen, joka mahdollistaa opiskelun etenemisen.*  *Opetushallitus voi antaa tarkempia määräyksiä osaamisen osoittamisen uusimisesta ja arvosanan korottamisesta.* |
|  | [**6 §**](http://www.finlex.fi/fi/laki/ajantasa/1998/19980631#a631-1998)  ***Tutkinnon suorittamismahdollisuudet***  — — — — — — — — — — — — — —  Koulutuksen järjestäjä vastaa siitä, että näyttötutkintoon valmistavaan koulutukseen osallistuvalle järjestetään osana koulutusta mahdollisuus suorittaa näyttötutkinto. Koulutuksen järjestäjän tulee järjestää myös mahdollisuus hylätyn suorituksen uusimiseen tai hyväksytyn arvosanan korottamiseen.  — — — — — — — — — — — — — — |

**OPH:n määräysten tarpeellisuus (esim. oppimisen ja osaamisen arviointi, suorituksen uusiminen ja arvosanan korottaminen, oikeus turvalliseen opiskeluympäristöön, oikeus saada opetusta ja ohjausta)**

* TUTKE2-työryhmä käy läpi Opetushallituksen määräyksenantovaltuudet ja nykyiset määräykset. Työryhmä arvioi tältä pohjalta, miltä osin asiasta säädetään riittävän selkeästi laissa tai asetuksessa ja miltä osin määräyksenantovaltuudet on tarpeen säilyttää. Lisäksi arvioidaan, onko tarve nostaa joitakin nyt määräyksissä olevia asioita asetustasolle.
* Työryhmän ehdotusta käsitellään ohjausryhmän kokouksessa 21.11.2013.

**Perusteluja ja vaikutusten arviointia täsmennettävä, kustannusvaikutusten arvioinnissa puutteita.**

* Perusteluihin lisätään kappale, jossa kuvataan ECVET:n käyttöönottotilanne muissa EU-maissa.
* Vaikutusten arviointia täsmennetään lausuntojen perusteella.

**Ketteryyttä tutkintojärjestelmään, uudistamisprosessi vieläkin liian hidas.**

* Ei edellytä muutoksia HE:hen. Ketteryyttä voidaan lisätä toimintatapoja muuttamalla.